Държавен вестник, бр. 23, 2018 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  23
G47.3 Апнея по време на сън – клиничното доказване на обструктивната апнея по време на сън се извършва в клиника по 
пулмология на ВМА. При доказано заболяване решението по графи 1, 2, 3 и 5  е негоден, а по графа 4 решение по годността 
по чл. 7.
Увреждания на отделни нерви, нервни коренчета и плексуси (G50-G59) 
Заболявания на периферната нервна система – от нетравматично естество: увреждания на нерви, нервни коренчета и 
плексуси  мононевропатии и полиневропатии от инфекциозен, възпалителен, токсичен, съдов, наследствен и идиопатичен 
произход.
Решението за годност се взема въз основа на преценката на етиологията, протичането, масивността и степента на 
двигателния дефицит, сетивността и трофиката след клинично изследване в специализирано неврологично лечебно 
заведение.
При заболяване вследствие на остри отравяния или на инфекции може да се очаква по-добра прогноза, отколкото при тези, 
които са възникнали от хронични увреждания и обикновено дават чести рецидиви или прогресират. 
Буква „а“ – затегнато протичане на заболяването при слабо терапевтично повлияване, значителен двигателен дефицит, 
персистиращи болкови прояви, разгънат амиотрофичен синдром, чести рецидиви – негодни по всички графи.
Буква „б“ – при умерени частични увреждания на нервната система, когато липсват подчертани смущения във 
функциите – умерен остатъчен моторен дефицит, например частични парези, умерено набелязани трофични и сетивни 
смущения, при очаквано отзвучаване на нарушените функции в непродължителен срок, освидетелстваните по графи 
3 – 5 са годни – с противопоказания системно динамично натоварване на крайниците, статично мускулно пренапрежение 
(тежки физически натоварвания, уредна физкултура, полеви занятия, продължителна маршировка, въоръжен наряд), 
неблагоприятен микроклимат (студ, влага, висока температура), вибрационно въздействие, йонизиращи лъчения – графи 
1 и 2 са негодни.
Буква „в“ – с леки остатъчни трофични и сетивни разстройства, без изразен двигателен дефицит и без изразен болков 
синдром – по графи 1 и 2 – негодни, по графи 3 – 5 годни – без ограничение.
Решенията са дадени в табличната част. 
Полиневропатии и други увреждания на периферната  нервна система (G60-G64)
Наследствена и идиопатична невропатия, възпалителна полиневропатия (синдром на Guillain-Barre), полиневропатии при 
болести, класирани другаде. 
Решенията са дадени в табличната част.
 Болести на нервно-мускулния синапс и мускулите  (G70-G73)
Myasthenia gravis и други увреждания на нервно-мускулния синапс, първични мускулни увреждания (мускулна дистрофия, 
миотонични увреждания, вродени миопатии) и други миопатии (медикаментозна, алкохолна, токсична, периодична 
парализа и други). 
По всички графи решението е негоден.  
Детска церебрална парализа и други паралитични синдроми  (G80-G83) 
По всички графи решението е негоден.
Други разстройства на нервна система (G90-G99) 
G90  Разстройства на вегетативната (автономната) нервна система
Решенията са дадени в табличната част.
G91-G99 Хидроцефалия, токсична енцефалопатия, други увреждания на главния и гръбначния мозък, енцефалопатия, 
съдова миелопатия и други. 
По всички графи решението е негоден.
Клас VII. Болести на окото и придатъците му (Н00-Н59)
Болести на клепачите, слъзните пътища и орбитата (Н 00-Н06)
(Н00-Н03) Болести на клепачите
Кандидатите по графи 1 и 2, страдащи от заболявания, ограничаващи функците на клепачите са негодни.
Решенията са дадени в табличната част.
Н04 Болести на слъзния апарат
При постоянно  сълзене от едното или двете очи, дължащо се на заболяванията на слъзния апарат, 
годността се определя след обективното изследване на слъзните пътища (слъзно-носова проба; промиване на слъзните 
пътища). Сълзотечението се влияе от външните неблагоприятни атмосферни условия и освидетелстваните трябва да се 
освободят от работа при лоши атмосферни условия, в запрашена обстановка и при вредни изпарения.
Решенията са дадени в табличната част.
Н05 Болести на орбитата
Решенията са дадени в табличната част.
Болести на конюнктивата (Н10-Н13)
Кандидатите по графи 1 и 2, страдащи от тежки форми на вернален и блефароконюнктивит, неподдаващ се на лечение, 
птеригиум-ограничаващ зрителното поле под 450 темпорално и 300 назално, както и тези – с цикатрикси на конюнктивата 
до степен, ограничаваща подвижността на очите, са негодни. 
Решенията са дадени в табличната част.
Болести на склерата, роговицата, ириса и цилиарното тяло (Н15-Н22)
Н15 Болести на склерата 
Тук се отнасят болестите на вътрешните очни тъкани, които са в процес на развитие, както и трайни последици на вече 
прекарани заболявания, колагенози, ревматоиден артрит, туберкуоза, луес, подагра, фокални инфекции.
Решенията са дадени в табличната част.
(Н16-Н19) Кератит, мътнини, увреждания на роговичните мембрани, дегенерации, наследствени дистрофии на роговицата, 
десцеметоцеле и стафилома на роговицата.